**Išrašas**

**KLAIPĖDOS MIESTO SAVIVALDYBĖS TARYBA**

**KULTŪROS, ŠVIETIMO IR SPORTO KOMITETAS**

 **POSĖDŽIO PROTOKOLAS**

2021-10-22 Nr. TAR-112

Posėdis vyko 2021-10-14. Pradžia 15.00 val.

Posėdžio pirmininkė – Laima Juknienė.

Posėdžio sekretorė – Marija Petrulienė.

2. SVARSTYTA. Klaipėdos miesto savivaldybės tarybos 2021 m. liepos 22 d. sprendimo Nr. T2-174 „Dėl Klaipėdos miesto biudžetinių sporto įstaigų sporto bazių paslaugų teikimo ir naudojimo tvarkos aprašo patvirtinimo“ pakeitimas.

Pranešėja R. Rumšienė teigė, kad Tarybos sprendimo projektu siekiama įteisinti prie biudžetinių švietimo įstaigų šalia esančių sporto aikštynų teikiamų paslaugų suteikimą ir naudojimą Savivaldybės biudžetinėms švietimo įstaigoms, įgyvendinančioms bendruosius ugdymo planus, neatlygintinai. BĮ Klaipėdos miesto sporto bazių valdymo centrui (toliau – Bazių valdymo centras) yra perduoti valdyti, naudoti ir disponuoti patikėjimo teise 4 sporto aikštynai prie biudžetinių švietimo įstaigų: Klaipėdos Prano Mašioto progimnazijos sporto aikštynas (Varpų g. 3, Klaipėda), Klaipėdos „Pajūrio“ progimnazijos sporto aikštynas (Laukininkų g. 28, Klaipėda), Klaipėdos „Verdenės“ progimnazijos sporto aikštynas (Kretingos g. 22, Klaipėda) ir Klaipėdos „Versmės“ progimnazijos sporto aikštynas (Simonaitytės g. 2, Klaipėda). Tarybos 2021 m. liepos 22 sprendimu Nr. T2-175 nustatė Bazių valdymo centro sporto aikštynų teikiamų atlygintinų paslaugų kainas.

J. Simonavičiūtė sakė, kad sprendimo projekte nurodyta, jog papildomų biudžeto lėšų šis Klaipėdos miesto biudžetinių sporto įstaigų sporto bazių paslaugų teikimo ir naudojimo tvarkos aprašo pakeitimas nepareikalaus, tačiau taip nėra. Siūlė papildyti sprendimo projekto aiškinamąjį raštą nurodant, kad po tam tikro laiko bus nurodyta kokia biudžeto lėšų suma bus reikalinga.

L. Juknienė siūlė pritarti pastabai (BALSUOTA: už – 7 (L. Juknienė, A, Cesiulis, E. Kvederis, N. Puteikienė, J. Simonavičiūtė, R. Didžiokas, R. Idzelevičius), susilaikė – 0, prieš – 0). Siūlymui pritarė, bendru sutarimu.

L. Juknienė siūlė balsavimu apsispręsti dėl sprendimo projekto su pastaba (BALSUOTA: už – 7 (L. Juknienė, A, Cesiulis, E. Kvederis, N. Puteikienė, J. Simonavičiūtė, R. Didžiokas, R. Idzelevičius), susilaikė – 0, prieš – 0). Sprendimo projektui pritarė, bendru sutarimu.

NUTARTA. Pritarti sprendimo projektui su pastaba, siūlyti papildyti sprendimo projekto aiškinamąjį raštą nurodant, kad po tam tikro laiko bus nurodyta, kokia biudžeto lėšų suma bus reikalinga.

Posėdžio pirmininkė Laima Juknienė

Posėdžio sekretorė Marija Petrulienė